मां रहती थी बीमार, उनकी मौत के बाद अकेले रहने के डर से फंदा लगा दी जान
Two Sisters Suicide In Amritsar | Hang With Fan, Mother Illness Reason पंजाब के अमृतसर में दो सगी बेहनों ने एक साथ आत्महत्या कर ली। दोनों बहनें अपनी मां बीमार होने से परेशान थी।
पंजाब के अमृतसर में दो सगी बहनों ने एक साथ आत्महत्या कर ली। दोनों बहनें अपनी मां बीमार होने से परेशान थी। दोनों बहनें अविवाहित थी। मां के देहांत होने की आशंका के बाद अकेले रहने के डर से दोनों बहनों ने शुक्रवार-शनिवार की मध्यरात्रि को यह कदम उठा लिया। पुलिस ने शव कब्जे में लेकर छानबीन शुरू कर दी है।
मिली जानकारी के अनुसार लॉरेंस रोड के अंतर्गत आते न्यू गार्डन एवेन्यू में रहने वाली दो बहनों ने खुदकुशी की है। दोनों की पहचान ज्योति कपूर और सीमा कपूर के रूप में हुई है। दोनों की उम्र तकरीबन 50 साल थी। दोनों ने मरने से पहले सुसाइड नोट भी लिखा और उसमें उनका पोस्टमॉर्टम ना करने की इच्छा भी जाहिर की है।
मां रहती थी बीमार
पुलिस जांच में आया कि दोनों बहनों की शादी नहीं हुई थी। मां के साथ दोनों इसी घर में रहती थी। लेकिन लंबे समय से मां बीमार चल रही थी। उनकी मृत्यु के आशंका का डर दोनों को खा रहा था। सुसाइड में दोनों ने लिखा कि वे मां के जाने के बाद अकेले रहने से डर रही थी। इसीलिए उन्होंने यह कदम उठाया। इसके लिए किसी को दोषी ना ठहराया जाए।
पुलिस ने शव कब्जे में लेकर छानबीन शुरू की
पुलिस ने शव को कब्जे में लेकर छानबीन शुरू कर दी है। दोनों के शव रात पोस्टमॉर्टम के लिए मॉर्चुरी पहुंचा दिए गए। फिलहाल पुलिस ने IPC 174 के अंतर्गत कार्रवाई शुरू की है। रिश्तेदारों के बयान लिए जा रहे हैं। जिसके आधार पर मामला दर्ज करके अगली कार्रवाई की जाएगी।